Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston direktiivi ravintolisiä koskevan jäsenvaltioiden lainsäädännön lähentämisestä komission ehdotusta muuttava EY:n perustamissopimuksen 250 (2) artiklan nojalla /* KOM/2002/0177 lopull. - COD 2000/0080 */





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVI ravintolisiä koskevan jäsenvaltioiden lainsäädännön lähentämisestä KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2000/0080 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVI ravintolisiä koskevan jäsenvaltioiden lainsäädännön lähentämisestä 1. Johdanto EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio esittää seuraavassa lausuntonsa yhdestä parlamentin ehdottamasta tarkistuksesta. 2. Taustaa Yhdenmukaistaminen muodostui välttämättömäksi, koska jäsenvaltioiden säännöt poikkeavat toisistaan huomattavasti. Ehdotus mainittiin elintarvikkeiden turvallisuutta koskevassa valkoisessa kirjassa (toimi 60). Ehdotus on käynyt läpi seuraavat vaiheet: - Komissio hyväksyi ehdotuksen 8. toukokuuta 2000. [1] [1] KOM(2000) 222 2000/0080 (COD), 8.5.2000, EYVL C 311, 31.10.2000, s. 207. - Talous- ja sosiaalikomitea antoi lausuntonsa 19. lokakuuta 2000. [2] [2] EYVL C 14, 16.1.2001, s. 42. - Euroopan parlamentti antoi lausuntonsa ensimmäisessä käsittelyssä 14. helmikuuta 2001. [3] [3] A5-0025/2001, 14.2.2001, EYVL C 276, 1.10.2001, s. 126. - Neuvosto pääsi poliittiseen yhteisymmärrykseen 27. syyskuuta 2001. - Muutettu ehdotus toimitettiin neuvostolle 19. maaliskuuta 2001. [4] [4] EYVL C 180/E, 26.6.2001, s. 248. - Yhteinen kanta vahvistettiin 3. joulukuuta 2001. [5] [5] EYVL C. - Komissio antoi yhteistä kantaa koskevan tiedonannon 7. joulukuuta 2001. [6] [6] SEC(2001) 1975 lopullinen, 7.12.2001. - Parlamentti hyväksyi suosituksen toisessa käsittelyssä 13. maaliskuuta 2002. 3. Ehdotuksen tarkoitus Ehdotuksella pyritään varmistamaan sekä terveydensuojelun korkea taso että kyseisten valmisteiden vapaa liikkuvuus varmistamalla, että ravintolisät ovat turvallisia ja että niissä on riittävät ja asianmukaiset merkinnät. Ehdotuksessa säädetään ravintolisien määritelmistä ja erityisistä merkintävaatimuksista sekä jäsenvaltioiden mahdollisuudesta vaatia, että näiden valmisteiden markkinoille saattamisesta ilmoitetaan niiden seurannan helpottamiseksi. Ensimmäisenä vaiheena ehdotuksessa säädetään erityissäännöksistä, jotka koskevat vitamiineja ja kivennäisaineita kyseisten valmisteiden ainesosina. Siinä säädetään mm. vitamiinien ja kivennäisaineiden luettelon vahvistamisesta ja ravintolisien valmistuksessa käytetyistä vitamiinien ja kivennäisaineiden erityismuodoista sekä kriteereistä näiden ravintoaineiden enimmäisrajojen asettamiseksi. Ehdotuksen mukaan muita ainesosia koskevia säädöksiä voidaan antaa myöhemmässä vaiheessa. Yhteinen kanta Yhteinen kanta pohjautuu komission muutettuun ehdotukseen, joka sisälsi useita Euroopan parlamentin ensimmäisessä käsittelyssä ehdottamista tarkistuksista. Yhteinen kanta vastaa ehdotuksen tavoitteita ja elintarvikelainsäädännön perusperiaatteita eli lähinnä sitä, että elintarvikkeiden pitäisi olla turvallisia ja ne pitäisi merkitä asianmukaisesti siten, että kuluttajat voivat harkitusti tehdä valintansa useiden erityyppisten turvallisten tuotteiden joukosta. Yhteiseen kantaan sisältyy säännös sellaisen Euroopan parlamentin tarkistuksen säilyttämisestä, jota ei alkuperäisessä muodossaan voitu hyväksyä. Siinä säädetään siirtymäkaudesta, jonka aikana sellaisia vitamiineja ja kivennäisaineita ja tiettyjä niiden annosmuotoja, joita ei ole lueteltu liitteissä mutta joita sisältyy nykyisin joissakin jäsenvaltioissa kaupan oleviin ravintolisiin, voidaan käyttää edelleen jäsenvaltioiden myöntämän poikkeusluvan turvin, kunnes elintarvikealan tiedekomitea arvioi ne ja ne mahdollisesti lisätään liitteisiin. Yhteisessä kannassa vaaditaan lisäksi, että komission on annettava Euroopan parlamentille ja neuvostolle viiden vuoden kuluessa direktiivin voimaantulosta kertomus siitä, onko muille ravintolisien ainesosille tarpeen vahvistaa erityissäännöt. Kertomukseen on liitettävä aiheelliset lainsäädäntöehdotukset, ja sen on tarjottava huolellisesti harkittu kompromissiratkaisu niistä kriteereistä, joita on käytettävä ravintolisien sisältämien vitamiinien ja kivennäisaineiden enimmäisrajojen asettamiseksi. Komissio kannatti yhteistä kantaa. 4. Komission kanta Euroopan parlamentin tekemään tarkistukseen 4.1 Komission hyväksymä tarkistus * Euroopan parlamentti hyväksyi yhden tarkistuksen toisessa käsittelyssä. Tarkistuksessa ehdotetaan, että asiakirjojen toimittamiseksi komissiolle tieteellistä arviointia varten annettavaa aikaa (4 artiklan 6 alakohdan b alakohdan yhteydessä) pidennettäisiin 18:sta 36 kuukauteen. Erityisesti pienten ja keskisuurten yritysten olisi tällöin helpompi valmistella tämä asiakirja-aineisto. * Komissio voi hyväksyä tarkistuksen. 5. Päätelmä Komissio muuttaa ehdotustaan edellä esitetyllä tavalla EY:n perustamissopimuksen 250 artiklan 2 kohdan mukaisesti.